《道光壬辰1832春仲周芸皋观察来澎抚恤蒙赐诗文集五种即用襄阳集春游杂兴八首韵赋呈 其六》
清代·徐必观

五马曾临汉水滨，龚黄宦辙旧知津。
高门共识登龙侣，远市都逢买犊人。
桑影扶疏环四境，柝声周匝接三秦。
文翁更有欢心处，义塾弦歌总是春。

作者简介：徐必观，字幼眉，江西奉新人。清嘉庆七年（1802）进士，道光七年（1827）署凤山知县，旋改署台湾知县及再任凤山知县。